20. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΒΟΡ. ΕΛΛΑΔΟΣ Αριθ. 2890 της 18/24 Ιουν. 1982 (ΦΕΚ Β΄ 433) Διατήρηση Συλλογικών Οργάνων του Κέντρου Διαφυλάξεως Αγιορείτικης Κληρονομιάς (ΚΔΑΚ). Έχοντας υπόψη: 1.Τις διατάξεις του άρθρ. 5 του Νόμ. 1232/1981 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις». 2.Τις διατάξεις τις σχετικές με τα συλλογικά όργανα του υπαγόμενου στην εποπτεία του Υπουργείου Βορ. Ελλάδος Ν.Π.Δ.Δ., με την επωνυμία «Κέντρο Διαφυλάξεως Αγιορείτικης Κληρονομιάς». 3.Την ανάγκη τηρήσεως των συλλογικών αυτών οργάνων όπως έχουν, αποφασίζουμε: 1.Διατηρείται η Εκτελεστική Επιτροπή που προβλέπεται από τις διατάξεις της παρ. 5 του άρθρ. 9 του Νόμ. 1198/1981 (ΦΕΚ Α΄ 238) (τόμ. 33Α σελ. 416, 07) και του άρθρ. 3 του Ν.Δ. 1231/1981 (ΦΕΚ Α΄ 305) και λειτουργεί σύμφωνα μ’ αυτές. 2.Διατηρούνται σε ισχύ οι διατάξεις του άρθρ. 4 του Π.Δ. 1231/1981 (τόμ. 33Α σελ. 416, 10) που προβλέπουν τη δυνατότητα συστάσεως, συνθέσεως και συγκροτήσεως ευκαιριακών επιτροπών και ομάδων εργασίας για την επεξεργασία συγκεκριμένων θεμάτων και αντικειμένων κατάρτιση μελετών και παραλαβή έργων.

[Source: greek_legal_code_raptarchis | Tokens: 1065]